  Туспуктэм: vk.com (Ярослав Семёнов) Наталия Сильвестрова Яр ёросын Быдӟымгуртысь, Укана но Биграгурт черкогуртъёсысь, Яр каргуртысь школаосты тупатъяны кутскизы. Ужъёсты «Модернизация школьных систем образования» федерал программая быдэсто. Со сярысь элькун кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. Школаосын сэрттон ужъёсты йылпумъязы. Али выж улэ цемент но сюй кисьто, пул выжъёсты тупатъяло, борддоръёсты но вӧлдэсъёсты штукатуркаен шобырто, ву но шуныт сётон, езтыл сӧзнэтъёсты лэсьто. Вань ужъёсты сӥзьыллы быдэстыны чаклало. 2023-тӥ арын «Модернизация школьных систем образования» программая Удмуртиысь 23 дышетсконниез тыпатъялозы: Ижкарысь, Можгаысь, Глазкарысь, Сарапулысь, Алнаш, Красногорск, Сюмси, Эгра, Ува, Глазов, Балезино, Кез, Яр но Сьӧлта ёросъёсысь школаосты. Тегъёс: школаос тупатъянужъёс Яр Удмуртия  